………………(sz.) napirend

**E L Ő T E R J E S Z T É S**

**a Képviselő-testület 2022. augusztus 30-i rendkívüli ülésére**

**Tárgy:** BUDÉP Budai Épületfenntartó Korlátolt Felelősségű Társaság alapító okiratának módosítása

**Készítette:** ……………………………………

dr. Silye Tamás

jegyzői igazgató

**Látta:** ………………………………………..

dr. Szalai Tibor

jegyző

A napirend tárgyalása zárt ülést nem igényel.

**Tisztelt Képviselő-testület!**

Az Önkormányzat 100 %-os tulajdonában álló BUDÉP Budai Épületfenntartó Korlátolt Felelősségű Társaság (a továbbiakban: BUDÉP Kft.) a 1025 Budapest, Felső Zöldmáli út 128-130. szám alatti központi ügyintézési helyről - új központi ügyintézési helyként - a 1027 Budapest, Frankel Leó út 1. szám alatti ingatlanba költözött, melyre tekintettel szükséges az alapító okiratának a módosítása.

A Felső Zöldmáli út 128-130. szám alatti ingatlan továbbra is telephelye maradna a BUDÉP Kft-nek.

A Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019. (XI. 18.) önkormányzati rendelet 1. sz. melléklet Gazdasági és Tulajdonosi Bizottság (GTB) címszó 6.1. pontja szerint a GTB

„6. Állást foglal:

a nem közüzemi tevékenységet ellátó gazdasági társaságnál, illetve közhasznú társaságnál a társasági döntést megelőzően:

6.1. az alapító okirat megállapítása és módosítása tárgyában;”

Fentiekre tekintettel kérem a Képviselő-testületet, hogy a határozati javaslatokat fogadja el:

**HATÁROZATI JAVASLATOK**

**1./** A Képviselő-testület, mint a BUDÉP Budai Épületfenntartó Korlátolt Felelősségű Társaság alapítója alapítói határozattal úgy dönt, hogy a Társaság központi ügyintézésének helye HU-1025 Budapest, Felső Zöldmáli út 128-130. helyett a HU-1027 Budapest, Frankel Leó út 1.

A Képviselő-testület felkéri a Polgármestert, hogy a Társaság ügyvezetőjét értesítse a szükséges intézkedések megtétele érdekében.

**Felelős:** Polgármester

**Határidő:** 30 nap

*A határozat elfogadásához minősített többségű szavazati arány szükséges.*

**2./** A Képviselő-testület, mint a BUDÉP Budai Épületfenntartó Korlátolt Felelősségű Társaság alapítója alapítói határozattal úgy dönt, hogy - a határozat melléklete szerint - a társaság 2020. július 21. napján kelt változásokkal egységes szerkezetbe foglalt alapító okirat 2.3. A társaság központi ügyintézésének helye alpontját módosítja, abból törli a HU-1025 Budapest, Felső Zöldmáli út 128-130. címet és új központi ügyintézési helyként a HU-1027 Budapest, Frankel Leó út 1. címet határozza meg.

A Képviselő-testület felkéri a Polgármestert, hogy a Társaság ügyvezetőjét értesítse a szükséges intézkedések megtétele érdekében.

**Felelős:** Polgármester

**Határidő:** 30 nap

*A határozat elfogadásához minősített többségű szavazati arány szükséges.*

**Budapest, 2022. augusztus 25.**

**dr. Varga Előd Bendegúz**

**Alpolgármester**